fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Poikkeustilanne tuo nopeasti esiin hyvinvointi- ja terveyserot – miten estämme erojen kasvua? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Hyvinvointi- ja terveyserot, Koronaepidemia
Koronaviruspandemian vuoksi Suomen hallitus on tehnyt ennennäkemättömiä ratkaisuja. Päätösten teko on vaikeaa tasapainottelua tartuntojen leviämisen estämisen ja eriarvoisuutta synnyttävien olosuhteiden välillä.
Välitön vaara: viruksen hallitsematon leviäminen.
Pidemmän aikavälin vaara: syventyvät sosioekonomiset erot.
”Koronaviruspandemia on poikkeustilanne, joka voi nopeasti lisätä eri ihmisryhmien välisiä hyvinvointi- ja terveyseroja.”
Poikkeustilanteet tuovat hyvin esiin sen, miten toisilla ihmisillä on enemmän aineellisia mahdollisuuksia, kykyä ja voimavaroja sopeutua uusiin olosuhteisiin.
Sen lisäksi köyhemmät ihmiset voivat myös olla alttiimpia infektioille. He eivät ehkä pysty eristäytymään etätöihin. He ovat muita alttiimpia työmarkkinoiden heilahtelulle ja kokevat todennäköisemmin työttömyyttä ja taloudellista epävarmuutta sekä välittömästi, että pidemmän ajan kuluessa.
He ovat myös useammin riskiryhmässä: sosiaalisesti ja taloudellisesti heikossa asemassa olevat kärsivät muita useammin korkeasta verenpaineesta, diabeteksesta tai sydän- ja hengityselinsairauksista. Eurohealthnetin mukaan suurin osa tulevista koronaviruksen aiheuttamista kuolemantapauksista kohdistuu juuri näitä sairauksia sairastaviin ihmisiin.
Karanteeni, etäkoulu ja kontaktien välttäminen joudutaan kohtaamaan erilaisilla valmiuksilla
Sosioekonomiset erot terveydessä johtuvat monista eri tekijöistä. Kaikilla lapsilla ei esimerkiksi ole vanhempia, jotka voivat ohjata etäkoulun tehtävissä, ei rauhallista työskentelytilaa tai lämmintä ruokaa etäkoulupäivän aikana tai kaikkia tietoteknisiä välineitä tai valmiuksia tehtävien vastaanottamiseen ja etäopetukseen osallistumiseen.
Samoin työikäisillä on erilaiset valmiudet kohdata kotikaranteeni. Monia palvelualan ja tuotantolaitosten työntekijöitä tai esimerkiksi koulunkäyntiavustajia on jo lomautettu ja irtisanomiset ovat toteutumassa.
Sosiaalisessa mediassa puhutaan koronakiloista, joita alkaa kertyä, kun liikutaan vähemmän ja ehkä syödään enemmän lohturuokaa tai tehdään epäterveellisempiä ruokavalintoja.
Monilla ikääntyvillä ei ole tietoteknistä osaamista tai välineitä pitää yhteyttä ystäviinsä tai sukulaisiinsa.  Osa jo ennestään yksinäisyyttä kokevista ikääntyvistä voi nyt jäädä kokonaan yhteiskunnan ulkopuolelle.
Yhteistä kaikille ikäryhmille on sosiaalisten kontaktien välttäminen, pelko sairastumisesta ja liikkumisen rajoittaminen. Käytännössä sisälle eristäminen saattaa synnyttää ahdistuneisuutta ja riitoja tai jopa mielenterveyden horjumista ja päihdeongelmien kärjistymistä.
Koronaviruksen leviämisen estämistoimissa täytyy ottaa erityisesti haavoittuvien ryhmien tarpeet huomioon. Täytyy löytää ratkaisuja ruoka-avun toimittamiseen ja koulujen lämpimän ruoan ulosjakeluun. Tärkeitä ovat opettajien yhteydenotot soittamalla tai henkilökohtaisesti niille oppilaille, joilla opiskelu ei suju. Myös vertaistuen ja ohjeiden perille meno työttömäksi joutuville aikuisille ja kotiin eristetyille vanhuksille tulisi varmistaa.
Poikkeustilanne on poikinut nopeasti myös uusia toimintatapoja
Onneksi välittömiin syrjäytymisen ja sairastumisen riskeihin puututaan jo. Erilainen naapuriapu ja auttavat puhelimet helpottavat yksinäisyyttä, ahdistusta ja arkea. Yritykset tuovat ostoksia kotiin entistä useammin.
Kunnilla on jo erilaisia uusia ratkaisuja kotiin tuotavista palveluista, vertaistuki- ja keskusteluavusta. Kunnat organisoivat esimerkiksi palveluohjausta erityisesti heikossa sosiaalisessa asemassa oleville lapsiperheille tai monikielisen tiedon välittämistä. Esimerkkejä kertyy koko ajan lisää.
Välittömän tartuntavaaran väistyttyä on nopeasti puututtava kohonneisiin kroonisten tautien riskeihin ja autettava syrjään jääneitä ja tuen tarpeessa olevia.
Vaikka poikkeustilanteissa on tehtävä rankkoja rajoituksia ja toimia, jotka todennäköisesti lisäävät ihmisryhmien välisiä terveyseroja, on samalla kaikin keinoin pyrittävä tunnistamaan, vähentämään ja korjaamaan eriarvoisuutta lisääviä kehityskulkuja.
Esimerkkejä hyvinvointi- ja terveyserojen kaventamistoimista
Esimerkkejä kuntien toimista koronaviruksen aiheuttaman eristyksen haittojen lieventämisestä
EuroHealthNet (2020) WHAT COVID-19 IS TEACHING US ABOUT INEQUALITY AND THE SUSTAINABILITY OF OUR HEALTH SYSTEMS
Terveyden tasa-arvoa yhteiseurooppalaisin voimin / Joint Action: Health Equity Europe
Tuulia Rotko kehittämispäällikkö Hyvinvoinnin ja terveyden edistäminen, THL
Tapani Kauppinen kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.